רג'י ויליאמס

רג'י ויליאמס (באנגלית: Reggie Williams; נולד ב-5 במרץ 1964) הוא כדורסלן עבר אמריקאי, אשר שיחק בליגת ה-NBA בין השנים 1987–1997. ממוצעיו הכוללים לאורך 10 עונותיו בליגה הם 12.5 נקודות, 4.0 ריבאונדים, 2.5 אסיסטים ו-1.3 חטיפות למשחק.

קריירת תיכונים ומכללות
ויליאמס נולד בבולטימור שבמרילנד, ובנערותו למד ב"תיכון פול לורנס דנבר" המקומי. כשחקן קבוצת הכדורסל של התיכון שיתף פעולה עם שחקני ה-NBA לעתיד רג'י לואיס, מאגסי בוגס ודייוויד וינגייט, וזכה עמם פעמיים באליפות ליגת התיכונים של מרילנד. בסיום עונתו האחרונה בתיכון, 1982/1983, זכה בתואר שחקנים התיכונים המצטיין בכל ארצות הברית ("Mr. Basketball USA").

בשנת 1983 החל ללמוד באוניברסיטת ג'ורג'טאון, יחד עם חבר ילדותו דייוויד וינגייט. בעונתו הראשונה בקבוצת האוניברסיטה ("ג'ורג'טאון הויאס") קלע 9.1 נקודות בממוצע למשחק כשחקן ספסל, וסייע לקבוצה לזכות באליפות טורניר המכללות היחידה בתולדותיה; במשחק הגמר חיפה ויליאמס על הופעה חלשה של כוכב קבוצתו פטריק יואינג, כשקלע 19 נקודות ואסף 7 ריבאונדים בניצחון מול אוניברסיטת יוסטון, בה שיחק האקים אולאג'ואן. בעונה העוקבת הוביל את ג'ורג'טאון, לצדם של וינגייט ויואינג, להעפלה נוספת לגמר טורניר המכללות, אולם הפעם הפסידו ההויאס מול אוניברסיטת וילאנובה. בעונת 1986/1987 זכה בתואר השחקן המצטיין של מחוז Big-East, ונבחר לחמישיית העונה של ליגת המכללות (First-team All-American), לאחר שהוביל את ג'ורג'טאון לרבע גמר טורניר המכללות (NCAA Elite Eight) עם ממוצעים של 23.6 נקודות ו-8.6 ריבאונדים למשחק.

קריירת משחק מקצועית
בדראפט ה-NBA 1987 נבחר ויליאמס בבחירה הרביעית, על ידי לוס אנג'לס קליפרס. בשתי עונותיו המלאות עם הקליפרס תרם 10.3 נקודות בממוצע למשחק, בעוד קבוצתו ניצחה בכ-23% בלבד ממשחקיה.

בנובמבר 1989 הועבר עם דני פרי בטרייד לקליבלנד קאבלירס, תמורת רון הרפר ו-3 בחירות דראפט עתידיות. לאחר 32 משחקים שוחרר מקליבלנד והצטרף לסן אנטוניו ספרס, ממנה שוחרר בדצמבר 1990.

לאחר שחרורו מהספרס חתם על חוזה בדנוור נאגטס, במדיה שיחק ב-5 וחצי העונות הבאות. ב-4 וחצי עונותיו הראשונות בדנוור היה אחד השחקנים המובילים של הקבוצה, לצדם של דיקמבה מוטומבו, מחמוד עבדול-ראוף ולפונזו אליס, והעמיד ממוצעים כוללים של 15.5 נקודות, 4.9 ריבאונדים ו-3.1 אסיסטים למשחק. בעונת  סייע לנאגטס לגבור על סיאטל סופרסוניקס בסיבוב הראשון של הפלייאוף, על אף שהעפילה אליו מהמקום השמיני במערב. לאורך הסדרה ויליאמס קלע 14.4 נקודות, אסף 5.6 ריבאונדים ומסר 5.0 אסיסטים בממוצע למשחק.

לקראת עונת  נשלח לצד ג'יילן רוז לאינדיאנה פייסרס, בתמורה למארק ג'קסון וריקי פירס, ולאחר שני משחקים בלבד הועבר בטרייד נוסף לניו ג'רזי נטס. בסיום אותה עונה עזב ויליאמס את הנטס ופרש ממשחק, בגיל 33.

קישורים חיצוניים

הערות שוליים

כדורסלנים אמריקאים
כדורסלנים אפרו-אמריקאים
מרילנד: כדורסלנים
כדורסלני אוניברסיטת ג'ורג'טאון
בחירות דראפט של לוס אנג'לס קליפרס
כדורסלני לוס אנג'לס קליפרס
כדורסלני קליבלנד קאבלירס
כדורסלני סן אנטוניו ספרס
כדורסלני דנוור נאגטס
כדורסלני אינדיאנה פייסרס
כדורסלני ניו ג'רזי נטס
אמריקאים שנולדו ב-1964